సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
గ్యాస్ బాదుడు మొదలైంది.. సిలిండర్ ధర పెరిగింది..!
Gas Cylinder | ఒకటో తారీఖు రోజునే సామాన్యులకు షాక్. ఎల్‌పీజీ గ్యాస్ సిలిండర్ ధర పెరిగింది. గ్యాస్ ధరను కంపెనీలు ప్రతి నెల ఒకటో తేదీనే సమీక్షిస్తూ ఉంటాయి. ఇకపోతే గ్యాస్ సిలిండర్ ధర గత రెండు నెలల్లోనూ దిగొచ్చింది.
Samayam Telugu | Updated:
Sep 2, 2019, 03:14PM IST
హైలైట్స్
పెరిగిన గ్యాస్ సిలిండర్ ధర
ఒక్కో సిలిండర్ ధర రూ.16 పైకి
సెప్టెంబర్ 1 నుంచే నిర్ణయం అమలులోకి
దీంతో సామాన్యులకు షాక్
వామ్మో ఒకటో తారీఖు వచ్చేసిందని ఎవరనుకుంటారు? మీ నోటి నుంచి వచ్చే సమాధానం మధ్యతరగతి ప్రజలు. అవును మరి 1వ తేదీ వస్తే చాలు కట్టాల్సిన బిల్లులు, చెల్లించాల్సిన ఈఎంఐలు కళ్లముందు అలా గిర్రున్న తిరుగుతాయ్. ఇప్పుడు వీళ్లకు మరో షాక్. గ్యాస్ సిలిండర్ లేదా ఎల్‌పీజీ లేదా వంట గ్యాస్ ధర పెరిగింది. సెప్టెంబర్ 1 నుంచి ఈ నిర్ణయం అమలులోకి వచ్చింది.
నాన్ సబ్సిడీ గ్యాస్ సిలిండర్ ధర రూ.16 వరకు పైకి కదిలింది. ఢిల్లీ, ముంబై, కోల్‌కతా, చెన్నై వంటి ప్రాంతాల్లోని 14.2 కేజీల సిలిండర్‌కు ఈ ధర పెంపు వర్తిస్తుంది. ఇండియన్ ఆయిల్ కార్పొరేషన్ ధరను పెంచుతున్నట్లు పేర్కొంది.
సెప్టెంబర్ 1 నుంచి కన్సూమర్లు సిలిండర్‌కు రూ.590 చెల్లించాల్సి ఉంటుంది. ఆగస్ట్‌లో ఈ ధర రూ.574.5గా ఉంది. ఇండేన్ బ్రాండ్ కింద ఐఓసీ గ్యాస్ సిలిండర్లను సరఫరా చేస్తున్న విషయం తెలిసిందే.
ఇకపోతే జూలై, ఆగస్ట్ నెలల్లో నాన్ సబ్సిడీ గ్యాస్ సిలిండర్ ధర మొత్తంగా రూ.163 దిగొచ్చిన విషయం తెలిసిందే. ప్రస్తుతం కేంద్ర ప్రభుత్వం ఒక కుటుంబానికి ఏడాదికి 12 సిలిండర్లను సబ్సిడీ కింద అందిస్తోంది. వీటిని అదనంగా సిలిండర్ కావాలంటే మార్కెట్ ధర చెల్లించాలి.
ఇకపోతే గ్యాస్ కంపెనీలు ప్రతి నెలా ఎల్‌పీజీ సిలిండర్ రేట్లను సమీక్షిస్తూ ఉంటాయి. సంస్థలు అంతర్జాతీయ మార్కెట్‌లో ఎల్‌పీజీ రేట్లు, అమెరికా డాలర్-ఇండియన్ రూపాయి మారకపు విలువ వంటి అంశాలు ప్రాతిపదికన ధరను మారుస్తూ ఉంటాయి.
దేశంలోని ప్రధాన ప్రాంతాల్లో ఎల్‌పీజీ గ్యాస్ సిలిండర్ ధర ఇలా..